kardosdrur/scandi-wiki huggingface dataset:
In My Arms

"In My Arms" er en sang af den australske sangerinde Kylie Minogue fra hendes tiende studiealbum X (2007). Sangen blev skrevet af Minogue, Calvin Harris, Richard Stannard, Paul Harris og Julian Peake, og produceret af Harris og Stannard.

Udgivelse 
"In My Arms" blev udgivet som albummets anden single i Europa den 15. februar 2008, og tredje single i Storbritannien og Australien den 5. maj 2008. Sangen har modtaget positive anmeldelser fra kritikere. I Belgien nåede sangen nummer fjorten i Flandern og nummer elleve i Vallonien. "In My Arms" nåede nummer otte i Grækenland og Tyskland, nummer ti i Frankrig, og blev hendes største hit der siden "Can't Get You Out of My Head". Sangen nåede Top 5 i Tjekkiet og Tyrkiet, Top 10 i Slovakiet og Schweiz, Top 20 i Østrig, Irland, Holland og Sverige. Singlen nåede nummer 69 på UK Singles Chart og tiendepladsen tre uger senere. I Australien nåede sangen nummer 35 på ARIA Charts.

Formater og sporliste 
Europæisk CD
"In My Arms" – 3:32
"Cherry Bomb" – 4:16

Europæisk CD maxi
"In My Arms" – 3:32
"Do It Again" – 3:23
"Carried Away" – 3:15

Britisk CD 1
"In My Arms" – 3:32
"Can't Get You Out of My Head" (Greg Kurstin Remix) – 4:04

Britisk CD 2
"In My Arms" – 3:32
"In My Arms" (Death Metal Disco Scene Remix) – 5:43
"In My Arms" (Sebastien Leger Remix) – 7:05
"In My Arms" (Video)

Australsk CD
"In My Arms" – 3:32
"In My Arms" (Death Metal Disco Scene Remix) – 5:43
"In My Arms" (Sebastien Leger Remix) – 7:05
"Can't Get You Out of My Head" (Greg Kurstin Remix) – 4:04

Hitlister

Utgivelse historie

Eksterne henvisninger 
In My Arms på Allmusic
Officiel tekst 

Kylie Minogue-sange
Singler fra 2008
In Your Eyes

"In Your Eyes" er en dance pop-sang af den australske sangerinde Kylie Minogue, udgivet som den anden single fra hendes ottende album Fever (2001). Sangen blev skrevet af Kylie Minogue, Richard Stannard, Julian Gallagher og Ash Howes, og blev produceret af Stannard og Gallagher. Sangen fik en samlet god modtagelse fra musikkritikere.

Udgivelse 
"In Your Eyes" blev udgivet den 21. januar 2002 i Australien og Storbritannien. Sangen blev udgivet den 18. februar på verdensplan men ikke udgivet i USA. Singlen nåede førstepladsen på ARIA Charts og blev certificeret guld af Australian Recording Industry Association. Sangen nåede nummer tre på UK Singles Chart og blev certificeret sølv. Singlen blev vellykket i andre steder i Europa og nåede Top 5 i Kroatien, Georgien, Grækenland, Ungarn, Polen og Slovenien. "In Your Eyes" vandt den bedste dance-prisen på MTV Europe Music Awards i 2002.

Formater og sporliste 
Britisk CD 1
 "In Your Eyes" – 3:18
 "Tightrope" – 4:28
 "Good Like That" – 3:35

Britisk CD 2
 "In Your Eyes" – 3:18
 "In Your Eyes" (Tha S Man's Release Mix) – 7:34
 "In Your Eyes" (Jean Jacques Smoothie Mix) – 6:23

New Zealand CD og Australsk CD 1
 "In Your Eyes" – 3:18
 "Never Spoken" – 3:18
 "Harmony" – 4:15
 "In Your Eyes" (Tha S Man's Release mix) – 7:34

Australsk CD 2
 "In Your Eyes" – 3:18
 "In Your Eyes" (Mr Bishi Mix) – 7:25
 "In Your Eyes" (Jean Jacques Smoothie Mix) – 6:23
 "In Your Eyes" (Saeed & Palesh Mix) – 8:40

Hitlister

Certificering

Referencer

Eksterne henvisninger 
 Officiel tekst på MetroLyrics 

Kylie Minogue-sange
Sange fra 2001
Singler fra 2002
Rousseau (flertydig)

Rousseau er et fransk efternavn, der henviser til blandt andre:

 Henri Rousseau – en fransk maler (1844-1910)
 Jean-Baptiste Rousseau – en fransk digter (1670-1741 )
 Jean-Jacques Rousseau – en schweizisk filosof, senere bosat i Frankrig (1712—1778)
 Philippe Rousseau – en fransk maler (1816—1888)
 Samuel Rousseau – en fransk komponist (1853—1904)
 Théodore Rousseau – en fransk maler (1812-1867)
 Victor Rousseau – en belgisk billedhugger (1865-1954)
Philippe Rousseau

Philippe Rousseau (født 22. februar 1816 i Paris, død 5. december 1887 i Acquigny) var en fransk maler, bror til Théodore Rousseau.

Rousseau studerede under Gros og Bertin. I begyndelsen malede han landskaber. Efterhånden blev dyreverdenen hans speciale; hans fremstilling her var ofte humoristisk genremæssig. Hans betydelige koloristiske evner træder måske stærkest frem i hans mange fortræffelige stillebensstykker. Til de mest kendte arbejder hører: Kid spisende blomster og Storke holder hvil (begge i Luxembourg-museet), En frokost (museet i Valenciennes), Marked (museet i Caen) etc.

Kilder 

 

Malere fra Frankrig
Dyremalere
Landskabsmalere
Franskmænd i 1800-tallet
Salmonsens
Jean-Baptiste Rousseau

Jean-Baptiste Rousseau (6. april 1670 i Paris – 17. marts 1741 i Bruxelles) var en fransk digter. 

Rousseau var skomagersøn, men fik ikke desto
mindre en omhyggelig Uddannelse, kom i
Forbindelse med fornemme Herrer, som tog sig
af ham, og havde allerede som ganske ung Ry
for at være en begavet og formfuldendt Poet.
Men hans Karakter var tarvelig og bragte ham
mange Fortrædeligheder. Medens han til Tider
optraadte som den alvorlige Lyriker med
pompøse Oder og højstemte religiøse Hymner, fik
hans ondskabsfulde Sind og Anlæg for den
poetiske Satire ham til, naar Lejlighed gaves, at
udsende drilagtige, kyniske Epigrammer, der
ofte snærtede bestemte Personer paa den mest
uforskammede Maade. Man nægtede at optage
ham i Akademiet, til hans store Forbitrelse; og
da han havde forsøgt sig som dramatisk Forf.,
men ingen Lykke gjort, tildelte han sine
litterære Uvenner, navnlig La Motte og Saurin,
Skylden derfor. Nogle særlig giftige Vers mod
disse Mænd gav Anledning til, at R. 1712
dømtes til livsvarig Forvisning fra Kongen af
Frankrigs Riger og Lande. Allerede forinden havde
han imidlertid forladt Landet og levede nu sit
øvrige Liv, mest for Resten under ret gode
Vilkaar, i Schweiz, Østerrig og Nederlandene.
Ligesom han selv vedblev at protestere mod
Dommens Retfærdighed, havde han ogsaa gode
Forsvarere; han sagde nej til et Tilbud om at
komme tilbage, men ansøgte rigtignok selv
senere (under et hemmeligt Ophold i Paris)
forgæves derom. I Voltaire havde han en afgjort
Uven; de havde gjort hinandens Bekendtskab i
Bryssel, men det endte med et fuldstændigt
Brud. Som lyrisk Digter (Odes, Cantates) nød
R. længe stor Anseelse for Versenes
Korrekthed og retoriske Velklang; i sine Epigrammer
kan han være virkelig fin og vittig, naar ikke
Gift og Galde og Grovhed tager Overhaand.
Œuvres complètes (5 Bd, Paris 1820 og 1876),
Œuvres lyriques, ved Manuel (1852); mange
Udgaver af hans udvalgte Værker.

Eksterne henvisninger 

Digtere fra Frankrig
Personer fra Paris
Henri Rousseau

Henri Rousseau (født 21. maj 1844 i Laval, død 2. september 1910) var en fransk maler. 

Rousseau var med som regimentsmusiker i den meksikanske krig, sergent i den tysk-franske krig 1870—71, derefter ansat i Paris under toldvæsenet. Han begyndte først sent at male, opgav toldvæsenet og åbnede en lille — alt andet end indbringende — forretning med skriverekvisitter og malerier af ham selv. 

Rousseau malede, uden uddannelse, naivt og barnligt, men med stærk oprindelighed blandt andet urskovslandskaber af ret eventyrlig art, dyrebilleder (arabiske heste, hunde etc.) m. v., arbejder, der mødtes med latter af publikum på de Uafhængiges Salon i Paris, til hvis støtter Rousseau hørte.

Han vandt dog en stedse voksende beundrerskare blandt malere og kunstvenner af ekspressionistisk retning på grund af hans kunsts primitive og friske syn. Senere nåede hans billeder hædersplads på Salon d'automne, således det vældige urskovslandskab. Offentlige og private samlinger, også uden for Frankrig (Christian Tetzen-Lund i København), købte billeder af ham. 

Blandt Rousseaus mest kendte værker er Den sovende sigøjner.

Galleri

Eksterne henvisninger 

Malere fra Frankrig
Franskmænd i 1800-tallet
Franskmænd i 1900-tallet
Krister Jacobsen

Krister Jacobsen (født 31. marts 1987 i Viborg) er en dansk professionel speedwaykører, der i 2011 kører for KSM Krosno i Polen og for Grindsted Speedway Klub i den danske superliga samt for Randers Lions i den danske 1. division.

Krister Jacobsens far Svend Jacobsen er formand for Speedway Kommissionen under Danmarks Motor Union.

Eksterne henvisninger 
 Krister Jacobsen officiel hjemmeside
 Profil på SpeedwayResults.com

Kilder 

Speedwaykørere fra Danmark
Personer fra Viborg
Kølbygård

Kølbygård (1600 Kjølbyegaardt) var en hovedgård i Hunstrup Sogn i det tidligere Hillerslev Herred, Thisted Amt, nu Thisted Kommune. Den er kendt tilbage til midten af 1500-tallet, hvor den ejedes af Kjeld Krappe til Nebel (død 1550). I 1689 fik den senere justitsråd og borgmester i Thisted, Enevold Nielsen Berregaard tilladelse til at lægge Vesløsgård under den, og da han blev adlet i 1726 oprettede han et stamhus på godset. Den blev udstykket i 1916, og hovedbygningen, der var opført i 1766, blev derefter nedrevet.

Eksterne kilder og henvisninger
 Kongeriget Danmark, J.P. Trap, 4. udgave 1924

Herregårde i Thisted Kommune
Herregårde i Thisted Amt
Evangelische Kirche in Deutschland

Evangelische Kirche in Deutschland (EKD), Den evangeliske kirke i Tyskland, er et fællesskab af 20 lutherske, reformerte, og unierede kirker. De selvstændige medlemskirker har deres egne trosbekendelser.

EKD støtter Konferencen for Europæiske Kirker og er også tilsluttet Kirkernes Verdensråd.

Baggrund 
1922 grundlagdes Deutscher Evangelischer Kirchenbund som bestod af de dengang 28 landskirker, Landeskirchen. 1933 blev Deutsche Evangelische Kirche dannet under indflydelse af nationalsocialisterne med det mål at etablere en samlet evangelisk rigskirke, Reichskirche. Det fremherskende kirkeparti var på den tid Deutsche Christen der åbent sympatiserede med nazisterne. I 1933 var ledelsen af mange landskirker domineret af Deutsche Christen. Kun tre landskirker var forblevet "intakte": Württemberg, Bayern und Hannover; de øvrige betegnedes som "zerstörte", ødelagte. En overbevist nationalsocialist, Ludwig Müller, blev rigsbiskop, Reichsbischof. Som modpol til Deutsche Evangelische Kirche dannedes 1934 Bekendelseskirken med Martin Niemöller og Dietrich Bonhoeffer som betydelige repræsentanter.

Efter krigen påbegyndte ledende teologer inden for de evangeliske landskirker arbejdet med at danne et fornyet fællesskab der fik sin Grundordnung 13. juli 1948 i Eisenach for Evangelische Kirche in Deutschland.

Oversigter

Se også 
 Barmenerklæringen, resultat af Bekendelseskirkens første synode maj 1934.
 Zerstörte Kirchen, betegnelsen for dé evangeliske landskirker, hvor Deutsche Christen fik flertal ved kirkevalgene. 
 Pfarrernotbund, "Præsternes nødforbund", dannet mod indførelsen af arierparagraffen i Deutsche Evangelische Kirche.
 Den kirkelige nødret fra Dahlem, den bekendelsessynode hvor Deutsche Evangelische Kirche blev erklæret for "zerschlagen", ødelagt.

Eksterne henvisninger 

 Evangelischen Kirche in Deutschland , hjemmeside
 Portal:EKD – Wikinews-Portal
 

Kristendom i Tyskland
Pole position

Pole position er et udtryk i motorsport, der betyder at starte som forreste bil i startfeltet.

Vigtigheden af at starte i pole position varierer fra klasse til klasse: der er  mere fokus på at kvalificere sig til pole position i et Formel 1-løb end i et løb i Le Mans-serien. Det skyldes dels, at løbene i Le Mans-serien varer længere end Formel 1-løbene, dels at Le Mans-serien benytter "rolling start", hvor bilerne "ruller" over stregen ved løbets start, snarere end "standing start" , hvor bilerne holder stille ved løbsstart.

En pole position sikrer dels et godt udgangspunkt for køreren, der ikke skal overhale nogen for at placere sig til top-point, dels at køreren holdes ude af den mere kaotiske situation i midt-feltet, hvor de mange tætpakkede biler kan lede til uheld, der i værste fald kan skade kørerens bil i en grad, der tvinger ham/hende til at trække sig fra løbet.

Eksterne henvisninger 

Motorsport
Ludger Tom Ring den yngre

Ludger Tom Ring den yngre (1522–1584) var en tysk maler og tegner. Han var ud af en familie af kunstnere fra Münster, nuværende vestlige Tyskland, der delte familienavnet Tom Ring, og som foruden hans far Ludger Tom Ring den ældre også talte to brødre og tre nevøer der alle var kunstnere. 

Med sin far foretog Ludger Tom Ring rejser til både Holland og England. Efter farens død i 1547, arbejdede han sandsynligvis i sit brors værksted til 1555. Senere slog han sig ned i Braunschweig, hvor optegnelser viser han blev tildelt borgerrettigheder den 27. januar 1569, og forblev her til sin død 15 år senere. Han giftede sig med en enke ved navn Ilse Bardenwerper og sammen boede de i bydelen Altewiek. Han malede her utallige portrætter af byens borgerskab, præster, borgmestre, mm., heriblandt et portrætmaleri af Martin Chemnitz, en berømt lokale protestantiske reformator og superintendent.

Igennem sine arbejdsår malede Ludger Tom Ring hovedsageligt portrætter og stilleben (især af blomster). Han blev født den 19. juli eller 19. november 1522 i Münster og døde i maj (før 22.) 1584 i Braunschweig.

Værker 
 Selvportræt (1547) Herzog Anton Ulrich-Museum, Brunswick
 Dyr (1560), Westfälische Landesmuseum, Münster
 Tre påfugle (1566), Westfälische Landesmuseum, Münster
 Blomster i vaser (1566) Westfalischer Kunstverein, Münster
 Portræt af en mand (1566), Niedersachsen Landesmuseum, Hannover
 Pastor Hermann Huddaeus (1568), Gemäldegalerie, Berlin
 Portræt af Reinhard Reiners (1569), Herzog Anton Ulrich-Museum, Brunswick
 Portræt Gese gift med Reinhard Reiners (1569), Herzog Anton Ulrich-Museum, Brunswick
 Åben messebog (1570), Frances Lehman Loeb Art Center, Vassar College, New York
 Portræt af komtesse Margarita af Münchhausen (c.1570), Museo Nacional de Bellas Artes, Havana
 Portræt af von Vechelde Tille (1571) Wawel Royal Castle, Krakow
 Portræt af Dorothea (1571) (Dorothea von Vechelde), Wawel Royal Castle, Krakow
 Portræt af doktor (c. 1572), Indianapolis Museum of Art, Indianapolis
 Portræt af Ernst von Reden (1579) Private samling, Tyskland
 Kristus velsignelse (c. 1575-1580) Metropolitan Museum of Art, New York, maleri tilskrevet
 Bellis, kornblomster, tidsler og andre vilde blomster, privat samling (tilskrevet)
 Portræt af Hesseta Joest, Gemäldegalerie, Berlin

</center>

Eksterne henvisninger 

Malere fra Tyskland
Renæssancemalere
Personer fra Braunschweig
Hans Lufft

Hans Lufft ( 1495-1584) var en tysk bogtrykker som producerede Luther-bibelen. 

Det er uvist hvor Hans Lufft blev født eller hvad han havde foretaget sig indtil han trådte ind på den historiske scene som en af den nye universitetsbys Wittenbergs ledende bogtrykkere. Men man ved at hans trykkeri fra 1523 udgav en række af Martin Luthers kortere skrifter.

Den første udgave af Luthers fuldstændige bibeloversættelse, den såkaldte Lutherbibel, kom fra Hans Luffts bogtrykkeri i 1535. En udgave med guldilluminationer og farvet af Lucas Cranach. Trykkeriet havde da ganske travlt, for i tillæg til at holde trit med den store efterspørgsel efter denne bibeloversættelse som kom i en række oplag, stod han det samtidig for at betjene universitetet i Wittenbergs generelle bogtrykningsbehov. 

Hans Lufft trykkede i sine 40 år i alt over 100.000 eksemplarer af biblen såvel som næsten alle Luthers andre udgivelser.

Eksterne henvisninger 

Bogtrykkere fra Tyskland
Forlæggere fra Danmark
Personer fra Amberg
Hiiumaa

Hiiu (estisk: Hiiu maakond), eller Hiiumaa, er et af 15 Estlands 15 amter (maakond). Det ligger  i det Vestestiske Øhav i den vestlige del af landet  og består af øen Dagø, der er den næststørste ø i landet, og nogle mindre øer.  Hiiu grænser til Lääne i øst og Saare i vest. 

Verdens tredje ældste operative fyr, Kõpu fyr, ligger i Hiiu i Kõrgessaare kommune.

Kommuner 

Amtet er inddelt i  en bykommune (estisk:linnad) og fire landkommuner (estisk:vallad). 

Bykommuner
 Kärdla

Landkommuner:
 Emmaste
 Kõrgessaare
 Käina
 Pühalepa

Kilder og henvisninger 

 Officielt websted

Amter i Estland
Côte Vermeille (kanton)

Côte Vermeille er en fransk kanton beliggende i departementet Pyrénées-Orientales i regionen Occitanie. Kantonen blev udvidet med 3 kommuner pr. dekret 26. februar 2014. Hele kantonen ligger i Arrondissement Céret. Hovedby er Argelès-sur-Mer.

Côte Vermeille består af 7 kommuner :

 Argelès-sur-Mer
 Banyuls-sur-Mer
 Cerbère
 Collioure
 Palau-del-Vidre
 Port-Vendres
 Saint-André

Historie 

Kantonen blev etableret 16. august 1973. Kommunerne var tidligere del af kantonen Argelès-sur-Mer.

Indtil 2015 bestod Kanton Côte Vermeille af 4 kommuner :
 Port-Vendres (hovedby)
 Banyuls-sur-Mer
 Collioure
 Cerbère

Kilder 

Cote Vermeille
Ludger Tom Ring den ældre

Ludger Tom Ring den ældre (født 1496, død 13. april 1547) var en tysk maler og bogillustrator og overhoved for kunstnerfamilien Tom Ring med fra Münster i Vesttyskland med tre sønner: Hermann tom Ring (1521–1596); Ludger Tom Ring den yngre (1521-1596) og Heribert tom Ring (1524/30-1593) samt tre børnebørn: malerne Ludger tom Ring (* 1554) og Nicolaus tom Ring (* 1564) samt guldsmeden Hermann tom Ring d. Yngre (f.1566).
Han blev muligvis oplært i Holland. Han arbejdede med maleri og træsnit.

Ludger Tom Ring var tilhænger af Martin Luther, men var gendøber. Det tvang ham til at forlade Münster. Men fik senere lov til at vende tilbage.

Pesten tog både Ludger og hans kone palmesøndag 1547.

Værk

Litteratur 
 Theodor Riewerts und Paul Pieper: Die Maler tom Ring. Ludger der Ältere, Hermann, Ludger der Jüngere (Westfälische Kunst). München/Berlin 1955 

Malere fra Tyskland
Renæssancemalere
Personer fra Münster
Bogtrykkere fra Tyskland
Per Oscarsson

Per Oscarsson (født 28. januar 1927 i Stockholm, Sverige, død 31. december 2010 i Skara ved Göteborg) var en svensk skuespiller. Han spillede hovedrollen som Pontus i Henning Carlsens film Sult. For den rolle modtog han både en Bodil og prisen som bedste mandlige hovedrolle ved Cannes Filmfestival.

Oscarsson har ved flere lejligheder optrådt i danske film. Bl.a. Jesper W. Nielsens Den sidste viking og Manden bag døren, Cæcilia Holbek Triers Send mere slik, Carsten Myllerups Midsommer og Rumle Hammerichs Unge Andersen.

I 2009 medvirkede han i filmatiseringen af Stieg Larssons Pigen der legede med ilden og Luftkastellet der blev sprængt.

Natten mellem 30. og 31. december 2010 brændte Per Oscarssons hus i Skara. Han og hans kone Kia Östling befandt sig i huset.

Udvalgt filmografi 
 Örnunger (1944)
 Sult (1966)
 Brødrene Løvehjerte (1977)
Sverige Åt Svenskarna (1980)
 Ronja Røverdatter (1984)
 Den sidste viking (1997)
 Send mere slik (2001)
 Manden bag døren (2003)
 Midsommer (2003)
 Unge Andersen (2005)
 Pigen der legede med ilden (2009)
 Luftkastellet der blev sprængt (2009)

Referencer

Eksterne henvisninger 

 
 

Skuespillere fra Sverige
Personer fra Stockholm
Zihuatanejo

Zihuatanejo de Azueta ligger ved stillehavskysten i den mexicanske delstat Guerrero. Turiststedet Ixtapa ligger også i dette området. De vigtigste næringsområder er jordbrug, tyreopdræt, fiskeri, handel og turisme. Gennemsnitstemperaturen er 26 °C og regntiden varer fra juni til september. I 2005 havde byen 61 308 indbyggere. Zihuatanejo kommer fra Cihuatlán som betyder kvindestedet på nahuatl.

Zituatanejo betyder tomatsalsa på Mexikansk

Zihuatanejo ligger inderst i bugten Bahía de Zihuatanejo. Rundt om bugten ligger der flere flotte badestrande, de to mest kendte er La Ropa og Las Gatas . Las gatas er beskyttet af en stenmur bygget af purépecha-folket før den spanske erobring. Den kan nås fra byen ved hjælp af lanchas,små både, som turisterne tager over bugten.Strandene ved Zihuataneji er meget beskyttes, mens Ixtapas strande ligger mere åbent. Badegæsterne sikres imidlertidlig af flag og livreddere.

Mens Zihuatanejo stort set er vokset uden reguleringer, er den nærliggende bade by Ixtapa planlagt og bygget for at tiltrække udenlandske turister. Ixtapa tiltrækker derfor mange turister fra USA og Canada mens udenlandske backparkers dominere Zihuatanejo. Almindelige mexicanere fortrækker det lave priser der mens middel klassen mest besøger Ixtapa.Turistsæsonen er om vinteren, og topper i julen og påsken. Regntiden om sommeren er rolig selvom den kommer med korte intense byger.

Eksterne links 
 ixtapa-zihuatanejo.com Turist guide for Ixtapa-Zihuatanejo.

Byer i Mexico

vi:José Azueta, Guerrero
Kingdom Hearts Birth by Sleep

Kingdom Hearts Birth by Sleep (japansk キングダムハーツ　バース　バイ　スリープ Kingudamu Hātsu Bāsu bai Surīpu) er et action-rollespil udviklet og udgivet af Square Enix til PlayStation Portable. Spillet er en del af Kingdom Hearts-serien og fokuserer på figurerne Terra, Ven og Aqua, som optrådte kort i Kingdom Hearts II Final Mix+. Det blev annonceret på Tokyo Game Show 2007.

Eksterne henvisninger 
 
 Officiel hjemmeside

PlayStation Portable-spil
Computerspil fra 2010
Birth by Sleep
Laibin

Laibin (kinesisk: 来宾 ; pinyin: Láibīn) er et bypræfektur i provinsen Guangxi i Folkerepublikken Kina med 2.500.000 indbyggere og en befolkningstæthed på 186 indb./km² (2007). Laibin ligger centralt i Guangxi-provinsen. Floderne Hongshui og Liǔ Jiāng, løber sammen i Laibin og giver senere et væsentlig bidrag til Perlefloden. Præfekturet har et areal på 13.400 km², hvoraf mere end 43% er skovdækket.

Administrative enheder 
Bypræfekturet Laibin har jurisdiktion over et distrikt (区 qū), ett byamt (市 shì), 3 amter (县 xiàn) og et autonomt amt (自治县 zìzhìxiàn).

Eksterne henvisninger 
 Officiel webside  

Bypræfekturer i Guangxi
Tomme Tønner

Tomme Tønner er en norsk gangsterkomedie af Leon Bashir og Sebastian Dalén. Filmen havde premiere i Norge 8. januar 2010.

Roller 
 Leon Bashir – Ali
 Anders Danielsen Lie – Nico
 Jenny Skavlan – Yasmine
 Kim Bodnia – Dansken
 Kristoffer Joner – Finish
 Bjørn Sundquist – Arve
 Yasmine Garbi – Suzie
 Slavko Labovic – Leo
 Stig Frode Henriksen – Tynn-Svein
 Tommy Wirkola – Gjørme-Knut
 Lene Alexandra Øien – Politidame
 Geir Børresen – Smugler
 Farakh Abbas – Bobby

Eksterne henvisninger 
 
 

Komediefilm fra Norge
Norske film fra 2010
Norsksprogede film
Byåsen Idrettslag

Byåsen Idrettslag er en idrætsforening fra Byåsen i Trondheim. Foreningen blev stiftet 30. oktober 1921 og fra starten kunne man dyrke fodbold, atletik og skiløb. I dag er klubben organiseret i 8 afdelinger for breddeidræt med samlet 2000 medlemmer. Herrefodbold, damefodbold og håndbold har hver deres eliteoverbygning, hvor klubbens bedste håndboldhold i ældre og nyere tid altid har præget Byåsen IL.

Klubbens dameholdbold i håndbold er blevet Norsk Mester i 1987, 1988, 1990, 1996 og 1998.

Byåsen HE (Byåsen Håndball Elite)

Kendte medlemmer 
 Langrend: Tor-Arne Hetland.
 Håndbold: Trine Haltvik, Mia Hermansson-Högdahl, Marte Snorroeggen, Elisabeth Aaraas, Vigdis Hårsaker og Gøril Snorroeggen.
 Skihop: Tommy Ingebrigtsen
 Skiskydning: Lars Berger og Ole Einar Bjørndalen.

Eksterne henvisninger 
 Byåsen ILs officielle hjemmeside 

Sportsklubber i Norge
Håndboldklubber fra Norge
Sport i Trondheim
Etableret i 1921
Guigang

Guigang (kinesisk: 贵港; pinyin: Guìgǎng) er et bypræfektur i den autonome provins Guangxi i Folkerepublikken Kina med en befolkning på 4.930.000 mennesker og en befolkningstæthed på 465 indb./km² (2007). 

Guigang har et areal på 10,595 km² og ligger centralt i Guangxi mellem provinsens fem hovedbyer Nanning, Guilin, Liuzhou, Beihai, og Wuzhou. Beliggenheden gør den til et vigtigt center for trafikken mellem det centrale Kina og syden, især Hong Kong og Macau. Guigang har jernbane flere hovedveje og ikke mindst en stor flodhavn ved Xi Jiang, og dermed direkte forbindelse til Perleflodens delta. 

Klimaet er subtropisk med en gennemsnitstemperatur på 21 °C. og en årlig nedbør på 1,428 mm.

Administrative enheder 
Bypræfekturet Guigang har jurisdiktion over 3 distrikter (区 qū), et byamt (市 shì) og et amt (县 xiàn).

Trafik 
Kinas rigsvej 324 fører gennem området. Den går fra Fuzhou i provinsen Fujian og gennem Guangdong, Guangxi, Guizhou, og ender i Kunming i Yunnan.

Eksterne henvisninger 
 Guigang – Asia Harvest 
 Bykort over Guigang 

Bypræfekturer i Guangxi
Hang On

"Hang On" er en sang skrevet af danske Jesper Lundgaard. Sangen blev et hit i Danmark i 2001 med DJ Freedom og blev som single solgt i mere end 21000 eksemplarer.

Sange fra 2001
Sange fra Danmark
Singler fra 2001